François-André Danican Philidor

François-André Danican Philidor (Dreux, Frantzia, 1726ko irailaren 7a - Londres, Ingalaterra, 1795eko abuztuaren 31) frantses musikagilea eta xake-jokalari ospetsua izan zen. Artean munduko xake txapelketarik jokatzen ez bazen ere, bere garaiko xakelari indartsuena izan zen, eta XVIII. mendeko onenetakoa.

 Biografia 

Musikari familia bateko kide ezagunena. Gaztetandik izan zen erregeren kaperako kide Versaillesen. Konposizio ikasketak egin zituen Camprarekin.

Holanda, Alemania eta Britainia Handian zehar ibili zen xake-jokalari gisa lehiaketetan parte hartzen. 1749tik aurrera urtero joaten zen Londresa xakean aritzera, eta xakeaz liburu bat idatzi zuen, Xake-jokoaren analisia (1748).

1754. urtean Parisen hasi zen bizitzen, eta geroago famatuak izan ziren opera komikoak idatzi zituen, besteak beste Sancho Pança dans son isle (1762) eta Tom Jones (1765). Opera dramatikoak eta eliz musika ere idatzi zituen.

 Erreferentziak 

 Kanpo estekak 

  Chessgames

Kategoria:Frantziako xakelariak
Kategoria:Frantziako musikagileak
Kategoria:Londresen hildakoak
Kategoria:Xakearen teorizatzaileak
Kategoria:XVIII. mendeko musikagile klasikoak
Kategoria:Hargin beltzak